"Кемелішкі ў гады Вялікай Айчыннай вайны”

Пазакласнае мерапрыемства для вучняў 4 класа

Краязнаўства – аснова духоўнага і маральнага адраджэння грамадства, сродак захавання і прапаганды культурна-гістарычнага наследдзя. Комплекс гісторыка-культурных ведаў пра родны край з’яўляецца прынцыпова важным фактарам у фарміраванні грамадзяніна і патрыёта сваёй краіны.

**Мэта**: пашырыць веды навучэнцаў аб падзеях Вялікай Айчыннай вайны 1941-1945 гг. праз выкарыстанне матэрыялаў экспазіцыі «Вялікая Айчынная вайна ў лёсах маіх землякоў» школьнага музея установы адукацыі.

**Задачы:**  спрыяць ўспрыманню музейных прадметаў экспазіцыі «Вялікая Айчынная вайна ў лёсах маіх землякоў» як крыніц інфармацыі пра падзеі Вялікай Айчыннай вайны 1941-1945 гг.; развіваць пазнавальную актыўнасць вучняў, спрыяць пашырэнню ведаў па гісторыі Вялікай Айчыннай вайны 1941-1945 гг.; фарміраваць грамадзянскія і патрыятычныя якасці асобы, пачуцця любові і павагі да гісторыі і людзей, якія ўдзельнічалі ў Вялікай Айчыннай вайне 1941-1945 гг.

**Форма правядзення**: занятак-падарожжа.

**Абсталяванне:**  матэрыялы экспазіцыі «Вялікая Айчынная вайна ў лёсах маіх землякоў» школьнага музея; кніга “Памяць Астравецкага раёна”; аўдаёзапіс «Вялікая Айчынная вайна. Беларусь. Ніколі не забудзем...»; фотаздымкі; пазлы «Танк КВ - 1 З. Г. Калабанава пасля бою» і «Холмскія вароты Брэсцкай крэпасці»; паперкі з заданнямі, відэа салюта; паветраныя шары зялёнага і чырвонага колераў; галубы з белай паперы.

**Ход занятку:**

**1.Арганізацыйны момант**

**Настаўнік**

Маленства радаснага час!  
Сябры мае малыя!  
Цяжкія мы прайшлі да вас  
Дарогі баявыя.

Ад Сталінграда і Масквы  
Да Вены і Берліна  
Ішлі з баямі мы, каб вы  
Валодалі краінай.

Суровым быў славуты шлях, –  
Такіх няма на свеце.  
І шмат загінула ў баях  
За ваша шчасце, дзеці. П.Глебка [3].

**2. Паведамленне тэмы і пастаноўка мэты занятку**

**Настаўнік** (вядзе размову з вучнямі):

- Успомніце, калі ласка, і адкажыце якім годам абвешчаны 2022 год у Беларусі?

Малайцы, правільна 2022 год абвешчаны ў Беларусі Годам гістарычнай памяці, мэтай якога з'яўляецца фарміраванне аб'ектыўнага стаўлення грамадства да гістарычнага мінулага, захаванне і ўмацаванне адзінства беларускага народа.

- Як вы думаеце, якая тэма нашага занятку?

**Вучні:**

**-** Вялікая Айчынная вайна ў Беларусі.

- Вялікая Айчынная вайна на Астравеччыне.

- Вялікая Айчынная вайна ў Кемелішках.

**Настаўнік**

Найбольшай бядой для ўсіх цывілізацый і народаў заўсёды былі войны. На жаль, яны з’яўляліся і зараз застаюцца непазбежнымі спадарожнікамі гістарычнага працэсу. Аднак іх разбуральнае ўздзеянне неаднолькавае на розныя тэрыторыі. Больш церпяць тыя мясціны, што знаходзяцца на скрыжаванні ваенна–палітычных шляхоў.

**3. Актуалізацыя ведаў**

**Настаўнік**

Спачатку давайце праверым вашы веды аб датах Вялікай Айчынный вайны.

1. Назавіце дату, калі пачалася Вялікая Айчынная вайна? (22 чэрвеня)

2. Які гэта месяц года па ліку? (6)

3. У якім годзе гэта здарылася? (1941)

4. У якім па ліку месяцы святкуюць Дзень Перамогі? (5)

5. Назавіце дату, калі святкуюць Дзень Незалежнасці РБ? (3 ліпеня)

6. У якім годзе адбылася Перамога савецкіх войскаў над нямецка-фашысцкімі захопнікамі? (1945)

7. Колькі гадоў з Дня Перамогі 1945г. споўнілася ў 2022 годзе? (77)

8. Менавіта дзякуючы героям ВАВ вы жывяце пад мірным небам, ходзіце ў школы, атрымліваеце веды. У якім па рахунку месяцы дзеці ідуць у школу пасля доўгіх летніх канікул? Гэты лік асацыіруецца і з Днём Перамогі. (9)

9. Гэтая дата ніколі не павінна больш паўтарыцца. (22 чэрвеня)

**Настаўнік**

Наша родная Астравеччына шматразова станавілася арэнай крывавых канфліктаў. У ХХ стагоддзі і Першая сусветная вайна, і Савецка-польская вайна пакінулі свой след, як на Астравеччыне, так і ў Кемелішках. Аднак асаблівае месца ў ёй належыць Вялікай Айчыннай вайне савецкага народа супраць нямецка-фашысцкіх захопнікаў.

Настаўнік запрашае і размяшчае вучняў у экспазіцыі «Вялікая Айчынная вайна ў лёсах маіх землякоў» школьнага музею на базе ўстановы адукацыі.

**4. Асноўная частка.**

**Экскурсавод 1**

Вёска Кемелішкі вядома з 17 стагоддзя як сяло ў Вілейскім ваяводстве Вялікага княства Літоўскага. У 1644 годзе сяло ўваходзіла ў склад маёнтка Свіраны і належыла Сангушкам.

|  |  |
| --- | --- |
| Галоўнай славутасцю з’яўляецца драўляны касцёл Нараджэння Дзевы Марыі, пабудаваны на грошы Станіслава Прушынскага ў 1799 годзе. | https://upload.wikimedia.org/wikipedia/commons/4/42/%D0%9A%D0%B5%D0%BC%D0%B5%D0%BB%D1%96%D1%88%D0%BA%D1%96._%D0%9A%D0%B0%D1%81%D1%86%D1%91%D0%BB_%2801%29.jpg |

На жаль, не мінула Кемелішкі і Вялікая Айчынная вайна 1941-1945 гг. [1].

(аўдаёзапіс «Вялікая Айчынная вайна. Беларусь. Ніколі не забудзем... »).

**Экскурсавод 2**

|  |  |
| --- | --- |
| 22 чэрвеня 1941 г. раптоўным нападам Германіі на СССР выбухнула Вялікая Айчынная вайна. Згодна з планам “Барбароса” на тэрыторыі Беларусі наносіўся галоўны ўдар. Яго наносілі дзве танкавыя групы ў накірунках Брэст- Мінск і Вільнюс-Мінск. На поўначы ў кірунку Вільні дзейнічала 3-я танкавая група Г.фон Гота. Левафлангавы 39-танкавы корпус генерала Р. Шміта наступаў на Вільнюс з поўдня з мэтай адкінуць савецкія войскі за раку Вілію. А гэта значыць захапіць Астравеччыну. | http://upload.wikimedia.org/wikipedia/commons/thumb/3/3c/Belarus_occup.svg/800px-Belarus_occup.svg.png |

У канцы дня 23 чэрвеня сталіца Літвы была акружана, што дало магчымасць нямецкім войскам уварвацца на тэрыторыю Астравецкага раёна. 24 чэрвеня вораг захапіў Міхалішкі, Варняны, Кемелішкі, Гудагай і другія населеныя пункты раёна. Пачалася акупацыя.

Туды ўвайшлі былыя Ашмянскі, Свірскі, Браслаўскі і Астравецкі раёны. Там апынуліся і Кемелішкі.

Насельніцтва абкладалася падаткамі. Натуральныя падаткі па Віленскай акрузе складаліся з 6 пудоў зерня з га, 20 кг мяса з га, 0,5 літра малака з каровы ў дзень і 1800 руб. з участку зямлі ў 20 га.

Дзеля прапаганды сваіх ідэй сярод жыхароў Кемелішак і навакольных вёсак распаўсюджваліся беларускамоўныя «Вілейская газета» і «Беларускі голас».

Акупанты апіраліся на мясцовых жыхароў, якія згадзіліся з імі супрацоўнічаць. На пасады бургамістраў у першую чаргу павінны былі прызначацца палітычна надзейныя і кваліфікаваныя асобы, па магчымасці прадстаўнікі мясцовага насельніцтва. Бургамістр з’яўляецца прадстаўніком воласці. Доўгі час кіраўніком Кемелішскай воласці з’яўляўся Легавец Баляслаў Вікенцьевіч.

Для правядзення мер бяспекі бургамістрам даручана прыцягнуць у дапаможную паліцыю надзейных фашысцкаму рэжыму людзей. Служачыя дапаможнай паліцыі павінны працаваць ў цесным кантакце з мясцовымі айнзатцкамандамі і СД. Кіравалі паліцыяй ў Кемелішках Міхаіл Ракоўскі і Лазуга Іван [1].

**Экскурсавод 1**

У кастрычніку 1941 г. у Кемелішках нямецка-фашысцкімі захопнікамі і іх пасобнікамі было створана гета, у якім утрымліваліся грамадзяне яўрэйскай нацыянальнасці – жыхары Кемелішак, Пабрадзя, навакольных вёсак. У арганізацыі гета прымалі актыўны ўдзел і нямецкія пасобнікі: камендант паліцыі Лазуга, войт Кемелішскай воласці Легавец, сакратар воласці Пузырэўскі. Усе яўрэі і яўрэйкі, якім споўнілася 10 гадоў, у абавязковым парадку павінны былі насіць на правым рукаве верхняга адзення белую паласу шырынёй 10 см з намаляванай на ёй шасціканцовай зоркай, пазней жоўтую шасціканцовую зорку на грудзях. Кемелішскае гета з’яўлялася філіялам гета ў Вільнюсе. Гета размяшчалася ў цэнтры мястэчка насупраць касцёла.

Некалькі будынкаў былі агароджаны агароджай з досак і калючай провалакі. Першапачаткова яўрэям забаранялася пакідаць сцены гета. Але ў дальнейшым многім дазвалялася, пакінуўшы ў заложніках сем’і, здабываць ежу, працуючы ў наваколлі.



**Вучні слухаюць успаміны 10-гадовага вязня Кемелішскага гета Шмуэля Керэна-Кроля (**чытае адзін з вучняў, якому было заданне на дом, падрыхтаваць аповед**):**

«*Тата знайшоў для нас дом у гета, якое знаходзілася на адной з вуліц Кемелішак – паміж рынкам і могілкамі. Зрэшта, дом – моцна сказана. Гэта была звычайная халупа з дзіравымі драўлянымі сценамі, праз якія дзьмуў вецер і лез мароз. Тэмпература звонку і ўнутры нашага жытла не асабліва адрознівалася. Тата збіў з дошак вялікі ложак, і мы спалі на ім усе разам. Мне было даручана здабываць дровы. Паліць у печцы прыходзілася дваццать чатыры гадзіны ў суткі. Часцей за ўсё я адрываў штыкеціны з агароджы – нічога лепшага дастаць было немагчыма. Насустрач нас знаходзілася напалову разбураная сінагога, я сказаў сабе: «Бог забыўся пра нас», – браў дошкі адтуль…*

*Умовы жыцця сем’яў мясцовых кямелішскіх габрэяў у параўнанні з нашымі былі намнога лепшымі, таму што яны жылі ў сваіх дамах…*

*Жыць даводзілася ў жорсткіх умовах, але, хоць ежы хранічна не хапала, усе ж мы не галадалі…*

*Умовы жыцця былі ніякія. Суцэльная антысанітарыя. Галоўным клопатам маіх сёстраў было змагацца з вошамі і блохамі на нашай вопратцы і галовах…*

*Сярод маіх новых прыяцеляў я заўважыў малых з раздутымі ад недаядання жыватамі. Яны жылі ў бедных сем’ях, у якіх скончыўся і хлеб, і бульба. Нічога ядомага ў іх не было наогул – яны галадалі…*

*У 1942 годзе тут знайшлі прытулак сем’і многіх габрэяў з Пабрадзе і іншых літоўскіх гарадоў. Па законе мы не мелі права выходзіць за межы гета…*

*У Кямелішках усім запраўлялі паліцэйскія – у паліцыі служылі літоўцы і мясцовыя калабарацыяністы, часам яны пасылалі габрэйскіх юнакоў у дапамогу мясцовым багацейшым сялянам*…» [2].

Экскурсаводы дэманстрыруюць фотаграфію падтвярджэнне таго, што былы вязень Кемелішскага гета Шмуэль Керэн-Кроль сапраўды наведваў могілку



Былы вязень Кемелішскага гета Шмуэль Керэн-Кроль (сядзіць трэці злева) у час наведвання магілы сваіх родных 2010 г.

**Экскурсавод 2**

24 кастрычніка 1942 г. у Кемелішкі з Вільні прыехала брыгада карнікаў, у склад якой уваходзілі салдаты СС і літоўскія паліцэйскія пад кіраўніцтвам гебіткамісара горада Вільня Вульфа. На адлегласці аднаго кіламетра, на паўднёвы захад ад вёскі, карнікі выкапалі магілу даўжынёй 20 і шырынёй 4 метры. Жыхары гета былі арыштаваны, затым былі праведзены арышты яўрэяў, якія знаходзіліся на работах па-за межамі гета. Арышты праводзіў камендант мясцовай паліцыі Ракоўскі. Перад арыштаванымі выступіў нямецкі афіцэр, каторы заявіў, што ўсе яўрэі, як непаўнацэнная і шкодная нацыя, павінны быць знішчаны. Людзей пастроілі ў калонну колькасцю ад 350 да 400 чалавек – мужчын і жанчын, старых і малых. Каля магілы людзей партыямі раздзявалі да бялізны, загадвалі спускацца ў магілу і класціся тварамі ўніз. Ляжачых расстрэльвалі з аўтамата, на забітых клалі чарговыя партыі і забівалі. Бойня працягвалася на працягу двух гадзін. Выратавацца нікому не ўдалося.

**Дынамічная паўза. «Адгадай ваенную загадку»**.

1. Ползёт черепаха – стальная рубаха,

Враг в овраг, черепаха – куда враг. (Танк)

2. Красная девица – гроза для фрицев,

Стоит запеть, как немцу верная смерть. (Катюша)

3. Крышкой закрыта, в землю зарыта,

Поджидает фрица – бандита. (Мина)

4. На пушку не похоже,

А палит - дай боже. (Миномёт)

5. Не пчела, не шмель, а жужжит,

Неподвижно крыло, а летит. (Самолёт)

6. Не корабль, не лодка,

Ни вёсел, ни паруса,

А стоит не тонет. (Понтон) [4].

**Экскурсавод 1**

У Кемелішках у гады акупацыі працавалі масла і хлебазаводы, піларама. Для іх аховы і аховы гета тут быў створаны паліцэйскі гарнізон, які налічваў 30-40 чалавек. Паліцэйскія былі ўзброены вінтоўкамі і кулямётамі.

Дзейнічалі ў наваколлі і партызаны. На тэрыторыі раёна дзейнічалі Смаленская, імя К.Я.Варашылава, імя М.Ф. Гастэлы, імя ЦК КП(б)Б партызанскія брыгады і партызанскі атрад С.Г.Суслава.

Партызаны змагаліся з ворагам не толькі зброямі, але і словамі. У ваколіцах Кемелішак распаўсюджваліся газеты «Знамя Свободы», «Сялянская газета» і лістоўкі Саўінформбюро шляхам наклейкі на сталбы і агароджы і праз партызанскіх сувязных. «Сялянская газета» была абласной газетай Вілейскага падпольнага абкама КП(б)Б [1].

**Экскурсавод 2**

На Астравеччыне, акрамя савецкіх, дзейнічалі польскія партызаны і падпольшчыкі, якія называлі сябе Арміяй Краёвай (АК). Галоўнай мэтай сваёй барацьбы яны лічылі аднаўленне Польшчы ў межах 1939г. Іх узаемаадносіны з савецкімі партызанамі былі напружаныя, а часта варожыя. Ля Кемелішак базіраваўся атрад падхарунжага Антона Бужынскага (мянушка «Кміціц»). Які ўваходзіў у склад Віленскай акругі АК пад началам падпалкоўніка Аляксандра Крыжаноўскага («Вільк»).

Варожасць паміж партызанамі і акаўцамі пакінула свой след і ў Кемелішках. У лютым 1944 года ў засадзе воінаў Арміі Краёвай былі знішчаны савецкія партызаны Вілюціс і Гарадзецкітэ.

**Экскурсавод 1**

А цяпер папрасім вучняў падзяліцца на дзве каманды і сабраць пазлы, якія мы для вас падрыхтавалі, пасля паказаць і рассказаць, што ў каго атрымалася.

|  |  |
| --- | --- |
| hello_html_m4c1e2781.jpg  Пазл №1 | hello_html_5446bc0e.jpg  Пазл №2 |

**Экскурсавод 2**

23 чэрвеня 1944г. пачалася Беларуская наступальная аперацыя Чырвонай Арміі Баграціён. Тэрыторыя Астравеччыны вызвалялася ў ходзе Вільнюскай аперацыі 3-га Беларускага фронту(камандуючы генерал арміі Чарняхоўскі) 5- 20.07.1944 г., якая з’яўлялася састаўной часткай Беларускай аперацыі. Вызвалялі Астравеччыну часці 5-й арміі 3-га Беларускага фронту у які ўваходзілі 144, 215, 277-я стралковыя дывізіі і 3-ці гвардзейскі механізаваны корпус. Кемелішкі вызвалілі воіны 215 дывізіі Героя Савецкага Саюза генерал- маёра А.А.Казарнава. Напярэдадні паліцэйскі гарнізон пакінуў мястэчка. 7 ліпеня 1944 г. у Кемелішках была адноўлена савецкая ўлада.

У 1944 – 1945 гг. У Чырвоную Армію з Кемелішак і суседніх вёсак былі прызваны каля 30 чалавек, 13 з якіх не вярнуліся з фронту.



**Экскурсавод 1**

Пралікі савецкага кіраўніцтва перад пачаткам вайны прывялі да паражэння Чырвонай Арміі ў пачатку Айчыннай вайны. Заходнія раёны Беларусі, у тым ліку Астравеччына і Кемелішкі, былі акупіраваны ў першыя дні вайны. На акупіраванай тэрыторыі нямецка – фашысцкія захопнікі ўводзілі “новы парадак”. Ён быў накіраваны на эксплуатацыю нацыянальных багаццяў і рэсурсаў, прыгнёт і знішчэнне мясцовага насельніцтва. Сцвярджалася перавага арыйскай (нямецкай) расы над іншымі народамі, неабходнасць пашырэння «жыццёвай прасторы» для немцаў і іх права на сусветнае панаванне. Беларусы падлягалі вынішчэнню або перасяленню. Поўнае вынішчэнне чакала яўрэяў і цыганоў.

Сёння, калі працягваецца працэс станаўлення суверэннай Беларусі, важнай справай з’яўляецца аднаўленне гістарычнай памяці. У сваім мінулым народы заўжды шукаюць тую крыніцу, якая здольна ўмацаваць духоўныя сілы. Памяць патрэбна жывым, каб, гледзечы на веліч былога, будаваць заўтрашні дзень.

**Экскурсавод 2**

Практычная работа «Скончыце чатырохрадкоўе». Вучням трэба пашукаць вочкамі паперкі, прыклееныя да сцен музея, на якіх размешчаны тэкс. Вам трэба прачытаць яго і скончыць чатырохрадкоўе:

1. Подрасту, и вслед за братом

Тоже буду я солдатом,

Буду помогать ему

Охранять свою ... (страну)

2. Брат сказал: "Не торопись!

Лучше в школе ты учись!

Будешь ты отличником –

Станешь ... (пограничником)»

3. Моряком ты можешь стать,

Чтоб границу охранять

И служить не на земле,

А на военном ... (корабле)

4. Самолет парит, как птица,

Там – воздушная граница.

На посту и днем, и ночью

Наш солдат - военный ... (летчик)

5. Снова в бой машина мчится,

Режут землю гусеницы,

Та машина в поле чистом

Управляется ... (танкистом)

6. Можешь ты солдатом стать

Плавать, ездить и летать,

А в строю ходить охота –

Ждет тебя, солдат, ... (пехота)

7. Любой профессии военной

Учиться надо непременно,

Чтоб быть опорой для страны,

Чтоб в мире не было ... (войны) [4]

**Экскурсавод 1**

Ведаць гісторыю Радзімы – абавязак кожнага сапраўднага грамадзяніна Беларусі. Даследуючы мінулае сваёй малой Радзімы, будучы грамадзянін выхоўвае ў сабе патрыятызм, які з’яўляецца асновай мужнасці, доблесці і моцы.

**Настаўнік**

В память павших своих земляков

Зажигаем потухшие свечи

Пусть расправит неяркий их свет

Всех участников усталые плечи.

Поколенье незнавших войны

Как свою – вашу боль принимаем.

Чтобы не было больше беды,

Мы сегодня свечу зажигаем

Прислушайтесь, люди,

Пожалуйста, тише!

Вдали отгремела война.

Минута молчанья,

Погибших мальчишек

Чтит в эту минуту страна.

Давайте почтим светлую память всех погибших Минутой молчания

**Хвіліна маўчання**

**Экскурсавод 2**

Усё далей у мінулае сыходзяць гады страшнай вайны. Але подзвіг людзей, якія ўсталі на абарону Айчыны, будзе вечна жыць у памяці беларускага народаМнога гадоў таму нашыя дзяды адстаялі мір на зямлі. Наш народ ведае цану міру і мірнага жыцця. Каб дарослыя і дзеці жылі шчасліва на свеце, што трэба? (Дзеці-Мір).

Экскурсавод задае пытанні дзецям:

- А як вы ўяўляеце сабе, што такое "Мір"?

Адказы дзяцей могуць быць розныя, напрыклад: Мір - гэта сонечнае раніца; Мір - гэта калі дзень поўны клопатаў; Мір - гэта залатыя палі і квітнеючыя сады; Мір - гэта калі адкрыты дзверы школ і садоў; Мір - гэта калі грыміць вясновы гром і не грукочуць гарматы; Мір - гэта калі тата, мама і я побач. Мір - гэта жыццё!

Уключаецца відэа «Салют!»

**5. Падвядзенне вынікаў. Рэфлексія.**

Кожнаму вучню раздаецца эмблема Музея, на якой напісаныя пытанні:

1) Што запомнілася?

2) Пра што б распавялі сваім бацькам ці сябрам?

3) Ці прыйдзеце яшчэ на мерапрыемства ў музей?

4) Падумайце, якія якасці патрэбна набыць, каб стаць надзейнымі абаронцамі сваёй Бацькаўшчыны. Што для гэтага належыць зрабіць?

**Настаўнік**

Рабяты, давайце прывяжам папяровых галубоў да нашых шарыкаў (зялёных і чырвоных) і адпусцім іх у неба, хай душы загінуўшых салдат на вайне ўбачаць, што ніхто не забыты, ні што не забыта…

Усе разам выходзяць на уліцу і выпускаюць шары з галубамі.

Спіс выкарыставанных крыніц

1. Памяць: Гіст.-дакум. хроніка Астравецкага раёна: Рэд. Кал.: Г.П.Пашкоў (гал.рэд.) і інш.; Маст. Э.Э.Жакевіч. – Мн.: БелЭн, 2004. – 632 с.: іл.
2. Шмуэль, К.-К., Мулік-Жулік / Шмуэль Керэн-Кроль; пераклала з англ. Г.Чакур. – Мінск: І.П.Логвінаў, 2010. – 212 с.
3. Стихи о войне [Электронный ресурс]. - Режим доступа: <https://www.sites.google.com/prod/view/licrechflotwow/> каталог-коллекци/ проза-и-поэзия-военных-лет/стихи-о-войне.- Дата доступа: 03.05.2022.
4. Шенец, А.И. Воспитательное мероприятие «Поклонимся великим тем годам» [Электронный ресурс]. - Режим доступа: <http://svetcenter.by/download/poklon.pdf> . - Дата доступа: 03.05.2022.

|  |
| --- |
| Алена Станіславаўна Іванцэвіч,  настаўнік другой катэгорыі  ДУА «НПК Кемелішкаўскіх  ясляў-сада-сярэдняй школы» |